మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
శ్రీలంక మెరుపులు.. విండీస్ టార్గెట్ 339
ప్రపంచకప్‌లో ఇప్పటికే ఏడేసి మ్యాచ్‌లు ఆడేసిన శ్రీలంక, వెస్టిండీస్ జట్లు అనధికారికంగా ప్లేఆఫ్ రేసు నుంచి నిష్క్రమించాయి. దీంతో.. శ్రీలంక హిట్టర్లు స్వేచ్ఛగా చెలరేగిపోయారు.
Samayam Telugu | Updated:
Jul 1, 2019, 07:28PM IST
హైలైట్స్
వెస్టిండీస్ బౌలర్లని ఉతికారేసిన శ్రీలంక హిట్టర్ ఫెర్నాండో
రెండు వికెట్లు పడగొట్టిన విండీస్ కెప్టెన్ హోల్డర్
ఇప్పటికే సెమీస్ రేసు నుంచి నిష్క్రమించిన రెండు జట్లూ
ఛేదనలో ఇటీవల మెరుగ్గా ఆడుతున్న వెస్టిండీస్ జట్టు
ఇంగ్లాండ్ వేదికగా జరుగుతున్న వన్డే ప్రపంచకప్‌లో ఇప్పటికే సెమీస్ రేసు నుంచి దాదాపు నిష్క్రమించిన శ్రీలంక జట్టు ఈరోజు వెస్టిండీస్‌తో జరుగుతున్న నామమాత్రపు మ్యాచ్‌లో చెలరేగిపోయింది. యువ హిట్టర్ ఫెర్నాండో (104: 103 బంతుల్లో 9x4, 2x6) బాధ్యతాయుత శతకం బాదడంతో టాస్ ఓడి తొలుత బ్యాటింగ్ చేసిన శ్రీలంక జట్టు 6 వికెట్ల నష్టానికి 338 పరుగుల భారీ స్కోరు చేసింది. విండీస్ జట్టులో హోల్డర్ రెండు వికెట్లు, కాట్రెల్, థామస్, అలెన్ తలో వికెట్ పడగొట్టారు.
What a knock from this youngster!  #SLvWI | #LionsRoar https://t.co/058z71LxjO
&mdash; Cricket World Cup (@cricketworldcup) 1561988675000
మ్యాచ్‌లో టాస్ గెలిచిన వెస్టిండీస్ కెప్టెన్ జేసన్ హోల్డర్ ఫీల్డింగ్ ఎంచుకున్నాడు. దీంతో.. శ్రీలంక ఇన్నింగ్స్‌ని ఆరంభించిన ఓపెనర్లు కరుణరత్నె (32: 48 బంతుల్లో 4x4), కుశాల్ పెరీరా (64: 51 బంతుల్లో 8x4) తొలి వికెట్‌కి 93 పరుగుల భాగస్వామ్యంతో శుభారంభమిచ్చారు. అయితే.. 11 పరుగుల వ్యవధిలోనే ఈ ఇద్దరూ ఔటవగా.. అనంతరం వచ్చిన ఫెర్నాండో క్రీజులో పాతుకుపోయి ఆఖరి వరకూ శ్రీలంక ఇన్నింగ్స్‌‌ని నడిపించాడు.